Καλή Χρονιά σε όλους,

  Σύμφωνα με το σχετικό δελτίο τύπου του Υ.ΠΑΙ.Θ. που αφορά στην επαναλειτουργία των σχολείων από τη Δευτέρα 10/1/2022 η προσέλευση των μαθητών στη σχολική μονάδα θα γίνεται ως εξής:

 Το self-test πραγματοποιείται έως και 24 ώρες πριν από την προσέλευση κάθε Τρίτη και Παρασκευή στο σχολείο, ενώ για την πρώτη εβδομάδα (10-15/1) το self- test θα πραγματοποιηθεί έως και 24 ώρες πριν την προσέλευση της Δευτέρας (10/1), της Τρίτης (11/1) και της Παρασκευής (14/1).

  Ο προσυμπτωματικός διαγνωστικός έλεγχος για τον νέο κορωνοϊό μέσω αυτοδιαγνωστικής δοκιμασίας (self test) είναι υποχρεωτικός για όλους τους μαθητές και τις μαθήτριες  καθώς και για τους εμβολιασμένους εκπαιδευτικούς.

  Η δωρεάν διάθεση self test θα γίνεται από εφημερεύοντα φαρμακεία.

  Η δήλωση και το αποτέλεσμα για τις δημόσιες σχολικές μονάδες καταχωρίζεται στη πλατφόρμα **edupass.gov.gr** (και όχι στην πλατφόρμα του self-testing.gov.gr), από την οποία εκδίδεται και η Σχολική Κάρτα για COVID-19.

  Σας παρακαλούμε για την αυστηρή τήρηση των υγειονομικών πρωτοκόλλων, προκειμένου να διασφαλιστεί η προστασία της υγείας όλων μας.